Diari Oficial de la Generalitat Valenciana


Sumari del DOGV 6395, del 11-11-2010 (2010/12759)

RESOLUCIÓ de 14 d'octubre de 2010, del Rector de la Universitat Politècnica de València, relativa a la creació i la modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2010/10/14/(1)/dof/vci/html**

### Dades del document

Número de DOGV
:   6395

Data del DOGV
:   11-11-2010

Secció del DOGV
:   I. DISPOSICIONS GENERALS

Número del document
:   2010/12801


Data del document
:   14-10-2010

Organisme emissor
:   Universitat Politècnica de València

Tipus de document
:   Resolució

Descriptors 

:   * dades personals
    * protecció de dades
    * base de dades
    * legislació
    * universitat

RESOLUCIÓ de 14 d'octubre de 2010, del Rector de la Universitat Politècnica de València, relativa a la creació i la modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2010/12987]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, la modificació o la supressió dels fitxers de les administracions públiques només pot fer-se mitjançant una disposició general publicada en el Butlletí Oficial de l'Estat o en el diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
Primer  
Aprovar la creació del fitxer que es detalla en l'annex I i II.  
Segon  
Aprovar la modificació del fitxer que es detalla en l'annex III.  
Tercer  
Aprovar la supressió dels fitxers que es detallen en els annexos IV i V.  
Quart  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
Cinquè  
Els responsables dels fitxers automatitzats detallats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
Sisè  
Els afectats pels fitxers automatitzats detallats en els annexos poden exercir el dret d'accés, de rectificació i de cancel·lació de les dades, davant de l'òrgan competent i de la manera reglamentàriament establida, en els casos previstos en la legislació vigent.  
Setè  
En els casos que es preveuen comunicacions de dades, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
Vuitè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
València, 14 d'octubre de 2010.- El rector de la Universitat Politècnica de València: Juan Juliá Igual.  
ANNEX I  
Fitxer: fitxer de l'Oficina de la Secretaria General.  
Finalitat i usos previstos: Gestió dels informes jurídics a realitzar per l'Oficina, així com la gestió de l'inventari dels terrenys i propietats de la Universitat Politècnica de València (UPV). Expedients de validació per a contractar, declarar, modificar i suprimir fitxers de dades de caràcter personal, com també els referits a la tramitació d'expedients d'informació reservada i disciplinaris de la comunitat universitària de la UPV. Registre de persones jurídiques de la UPV, registre de delegacions de signatura i competència de la UPV, i tramitació dels expedients de responsabilitat patrimonial.  
Persones i col·lectius de què s'obtenen les dades o que estan obligats a subministrar-les: venedors o cedents de propietats a la Universitat Politècnica de València, persones subjectes a expedients d'expropiació i notaris/àries intervinents en la constitució de les escriptures públiques, persones que desitgen contractar amb la UPV, integrants dels consells de direcció i patronats de les persones jurídiques, personal docent i investigador i personal d'administració i serveis.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, càrrec, adreça, número de telèfon, adreça de correu electrònic, dades econòmiques i sancions administratives.  
Sistema de tractament de les dades: mixt.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.   
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell mitjà.  
ANNEX II  
Fitxer: usuaris i clients del programari Architrave  
Finalitat i usos previstos: gestió administrativa d'usuaris i clients, publicitat i prospecció comercial. Estadístiques d'ús.  
Persones i col·lectius de què s'obtenen les dades o que estan obligats a subministrar-les: usuaris i clients que es registren en el web per a descarregar el programari Architrave.  
Procediment de recollida de les dades: formulari.  
Estructura bàsica del fitxer i descripció de les dades recollides: nom, cognoms, telèfon, fax, adreça postal i adreça de correu electrònic. Dades acadèmiques i professionals. Adreça IP.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.   
Serveis o unitats en què poden exercir-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell bàsic.  
ANNEX III  
Fitxer: fitxer del Servei d'Advocacia de la UPV.  
Finalitat i usos previstos: gestió dels expedients dels recursos en via administrativa. Expedients administratius referents a reclamacions prèvies dels ordres civil i laboral. Expedients relatius a assumptes i litigis en què siga part la Universitat Politècnica de València, així com sentències i actuacions que se'n desprenguen. Registre dels poders dels òrgans de la UPV. Difusió d'informació jurídica i control de préstec intern de llibres.  
Persones i col·lectius de què s'obtenen les dades o que estan obligats a subministrar-les: persones o col·lectius que poden esdevenir demandants o demandats o interessats en qualssevol dels recursos administratius o processos judicials que gestione el Servei d'Advocacia de la Universitat Politècnica de València. Personal d'administració i serveis, personal docent i investigador i els destinataris de la informació jurídica i préstec de llibres.  
Procediment de recollida de les dades: documents, instàncies, sol·licituds, formularis i transmissió electrònica.  
Estructura bàsica del fitxer i descripció de les dades recollides: nom, cognoms, càrrec, adreça, número de telèfon, adreça de correu electrònic, dades de característiques personals, dades acadèmiques i professionals, dades de detall d'ocupació, dades de transaccions i dades relatives a la comissió d'infraccions administratives i penals.  
Sistema de tractament de les dades: mixt.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.   
Serveis o unitats en què poden exercir-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell mitjà.  
ANNEX IV  
Fitxer: propietats de la UPV.  
Motiu de la supressió: s'han complit les finalitats per a les quals es recolliren les dades i no és procedent continuar-ne el tractament.   
Destinació de la informació o previsions adoptades per a la destrucció: s'han destruït totes les dades contingudes en el fitxer, i verificat la irrecuperabilitat d'aquestes.   
ANNEX V  
Fitxer: registre de règim disciplinari del personal de la UPV.  
Motiu de la supressió: s'han complit les finalitats per a les quals es recolliren les dades i no és procedent continuar-ne el tractament.   
Destinació de la informació o previsions adoptades per a la destrucció: s'han destruït totes les dades contingudes en el fitxer, i verificat la irrecuperabilitat d'aquestes.


Còpia Permalink ELI